JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)

## SESELEH WANGUN INTRINSIK LAN MUSTIKA
PAAJAH-AJAHAN PAWATEKAN RING PUPULAN SATUA BAWAK MAJALAH SATWA BULAN APRIL WARSA 2001
Ni Wyn. Sri Govika Dewi 1 ,I. A. Putu Purnami 1 ,I. B. Putra Manik Aryana 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {srigovikadewi@yahoo.co.id, dayupurnamiku@yahoo.com, putramanikaryana@gmail.com }@undiksha.ac.id

## KUUB
Tetilikan puniki matetujon nelatarang: (1) wangun intrinsik , lan (2) mustika paajah- ajahan  pawatekan  ring  Pupulan  Satua  Bawak  Majalah  Satwa  Bulan  April  warsa 2001.  Jejering  tetilikan  inggih  punika  pupulan  satua  bawak  Majalah  Satwa  Bulan April  warsa  2001.  Penandang  tetilikan  inggih  punika  wangun intrinsik lan  mustika paajah-ajahan  pawatekan . Tetilikan  puniki  nganggen  kramaning dokumentasi ri kala  mupulang data wangun intrinsik lan  mustika  paajah-ajahan  pawatekan. Data tureksa  sane  kanggen:  (1) reduksi  data ; (2)  nelatarang data ;  lan (3) panyutetan (verifikasi). Pikolih tetilikan pupulan satua bawak Majalah Satua Bulan April warsa 2001,  sakadi:  (1)  wangun intrinsik wenten  pitu,  sakadi:  unteng,  lelintihan, rerawatan, pragina, genah sang pangawi, basita paribasa, lan piteket. (2) Mustika paajah-ajahan  pawatekan  kapolihang  telulas,  sakadi:  sradha  bhakti,  arjawa, ngajinin anak tios, parilaksana sane manut uger-uger, jemet makarya, akeh madue reragragan,  nenten  nyagerang  anak  tios,  rasa  meled  uning,  mabudi  dharma negara,  tresna  ring  negara,  urati  krama,  urati  palemahan,  lan    sutindih  ring swadharma.
Kruna jejaton : Wangun Intrinsik, Mustika Paajah-ajahan Pawatekan, Satua Bawak

## ABSTRAK
Penelitian  ini  bertujuan  menjelaskan:  (1)  unsur intrinsik, dan  (2)  nilai  pendidikan karakter  bangsa.  Subjek  penelitian  ini  adalah  kumpulan  cerpen  di  Majalah  Satwa Bulan  April  tahun  2001.  Objek  penelitian  ini  adalah  unsur intrinsik, dan  nilai pendidikan  karakter  bangsa.  Penelitian  ini  menggunakan  metode  dokumentasi pada  saat  mengumpulkan  data  unsur intrinsik, dan  nilai  pendidikan  karakter bangsa. Analisis data yang digunakan: (1) reduksi data; (2) deskripsi data; dan (3) kesimpulan/verifikasi. Hasil penelitian kumpulan cerpen Majalah Satwa Bulan April tahun  2001,  antara  lain:  (1)  unsur intrinsik ada  tujuh,  seperti:  tema,  alur,  latar,
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
tokoh,  sudut  pandang,  gaya  bahasa  dan  amanat,  (2)  nilai  pendidikan  karakter bangsa ditemukan tiga belas, seperti: religius, jujur, toleransi, disiplin, kerja keras, kreatif,  mandiri,  rasa  ingin  tahu,  semangat  kebangsaan,  cinta  tanah  air,  peduli sosial, peduli lingkungan, dan tanggung jawab.
Kata kunci : Unsur Intrinsik, Pendidikan Karakter Bangsa, Cerpen

## ABSTRACT
This  study  aimed  at  explaining:  (1)  intrinsic  elements,  (2)  the  value  of  character education of the nation. The subject of this research is a collection of short stories in Satwa’s  Magazine,  on  April  2001  edition.  The  object  of  this  research,  intrinsic elements,  and  the  value  of  character  education  of  the  nation.  This  research  uses the  method  of  documentation.    Analysis  of  data  used:  (1)  the  data  reduction;  (2) description of data; and (3) conclusion/verification. The result of the study showed that:  (1)  there  are  seven  intrinsic  element,  such  as:  theme,  plot,    setting background, character, point of view, language style, and mandate, (2) the value of character  education  of  the  nation  found  thirdteen,  such  as:  religious,  honest, tolerant, disciplined, hard work, creative, independent, curiosity, spirit of nationality, love of the homeland, social caring, caring environment, and responsibility.
Keywords : Intrinsic Element, Education Character Nation, Short story

## PURWAKA
Kasusastraan Bali dahat mabuat pisan kawentenannyane  ring  krama  Bali.  Nika mawinan  krama  Bali  patut  urati  ring kawentenan kasusastraan Bali. Suwija lan Manda (2011:73) nelatarang kasusastraan mawit saking kruna sastra saha maweweh pangater su- miwah  konfiks ka-an .  Kruna sastra  mateges  ‘ajah-ajah’,  pangater su mateges  luih/becik,  miwah  konfiks  ka-an nyihnayang  ‘kawentenan’.  Dadosnyane, kasusastraan  mateges  kawentenan  ajah- ajah  sane  luih  utawi  becik.  Malarapan antuk  teges  punika,  kasusastraan  Bali inggih  punika  saluir  ajah-ajahan  utawi kaweruhan  sane  becik,  pakaryan  para wagmine  ring  Bali  sane  kasurat  mabasa Bali, inggian nganggen aksara Bali miwah huruf Latin.
Manut  Dinas  Kebudayaan  Provinsi Bali  (2005:7),  kasusastraan  Bali  manut aab  nyane  kakepah  dados  kalih  inggih punika  kasusastraan  Bali  purwa  lan kasusastraan  Bali  anyar.  Kasusastraan Bali purwa punika soroh karya sastra sane sampun  wenten  duk  dumun  lan  ngangge wangun  naskah-naskah  purwa  sakadi
satua, tutur-tutur, parwa, wiracarita, geguritan,  kidung,  kekawin,  lelampahan, babad miwah sane lianan. Yening kasusastraan  Bali  anyar  inggih  punika soroh karya sastra
sane kawentenannyane  ri  tatkala  krama  Bali sampun  keni  iusan  panglimbak modern sakadi mangkin.
Cerpen  utawi  sane  kabaos  satua bawak/cutet  inggih  punika  soroh  sastra Bali  marupa  gancaran  sane  ngundukang tetuek reraosan wantah akidik. Cihna sane utama  saking  cerpen  inggih  punika satuane  sane  bawak  lan  dangan  karesep olih  sang  sane  ngwacen.  Putera  (2006:6) nelatarang satua bawak punika ketahnyane kawangun antuk kirang langkung limangatus kantos dasatali kruna sane  prasida  puput  kawacen  sawatara pantaraning  atengah  jam  nyantos  duang jam.  Ngwacen  satua  bawak  punika  dahat mabuat  pisan  pamekas  nyane  majeng para yowana. Silih sinunggilnyane prasida ngicenin widya pangweruh ngenenin indik sosial  budaya  sane  wenten  ring  satua bawak,  lianan  ring  punika  ngwacen  satua bawak  punika  prasida  jagi  ngwewehin
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
indik  kosa  basa kruna  sang  sane ngwacen.
Saluiring  satua  bawak  wenten  kabaos wangun ring jero (unsur intrinsik) Wangun intrinsik inggih punika wangun utawi srana sane  ngwangun  karya  sastra  ring  jero . Wangun utawi srana punika sakadi murda ( judul ), unteng ( tema ), lelintihan ( alur/plot), rerawatan ( latar utawi setting), pragina lan pewatekannyane ( penokohan), sudut pandang  ( point  of  view), paribasa  ( gaya bahasa ),  Piteket  ( amanat). Lianan  ring wangun intrinsik, wenten  malih  wangun ektrinsik. Wangun ekstrinsik inggih punika samian  wangun  utawi  srana  sane  wenten ring  jaba  karya  sastra . Wangun ekstrinsik punika  sakadi  sira  pangawinyane,  pidan karya sastra punika kakaryanin,  aab jagat ri  kala  kria  sastra  punika  kakardi  napi tetujon  pangawine miwah sane lianan.
Maosang  indik  mustika  ( nilai-nilai) pastika dahat mabuat pisan ring kahuripan. Silih sinunggilnyane nilai pendidikan karakter utawi kabaos mustika paajah-ajahan
pawatekan.
Manut
Kemendiknas (ring Nurgiyantoro lan Anwar,  2013:  384)  wenten  18  (plekutus) mustika  paajah-ajahan  pawatekan  inggih punika  (1)  srada  bhakti  ( religius); (2) arjawa  ( jujur );  (3)  ngajinin  anak  tios ( toleransi );  (4)  parilaksana  sane  manut ring uger-uger ( disiplin); (5) jemet makarya ( kerja  keras); (6)  akeh  madue  reragragan
( kreatif); (7)  nenten  nyagerang  anak  tios ( mandiri); (8) demokratis; (9)  rasa  meled uning  ( rasa  ingin  tahu); (10)  mabudi darma  negara  ( semangat  kebangsaan);
(11) tresna ring panegara ( cinta tanah air);
(12) ngajinin pikolih anak lian ( menghargai prestasi); (13) raket masawitra ( bersahabat/komunikatif); (14)  santi  rasa ( cinta  damai); (15)  seneng  ngwacen
( gemar membaca ); (16) urati ring palemahan  ( peduli  lingkungan );  (17)  urati ring krama ( peduli sosial); lan (18) sutindih ring swadarma ( tanggung jawab). Mustika paajah-ajahan  pawatekan  punika  dahat mabuat  pisan  pamekas  nyane  ring  para yowana.  Napi  sane  ngranayang  sakadi punika  yening  para  yowana  punika sampun  madue  pawatekan  sane  luih pastika  wangsa  puniki  prasida  nglimbak, riantukan  para  yowana  pinaka  pamucuk wangsa,  lianan  ring  puniki  paajah-ajahan
pawatekan puniki  prasida  kadadosang sesuluh malaksana ring kahuripan.
Silih  sinunggil  satua  bawak  sane madaging indik mustika paajah-ajah pawatekan  inggih  punika  pupulan  satua bawak  ring  Majalah  Satwa  Bulan  April warsa  2001.  Pupulan  satua  bawak  ring Majalah  Satwa  puniki  wenten  pitu  murda inggih  punika    Hilang,  Daha  Ayu  ring Tengai Tepet, Tukang Gambar, Ritatkala I Beler  Polih  Suargan,  Kuli  Kontrak,  Kucit lan    Leak  Rare.  Saking  papitu  murda satua bawak punika, makasami madaging mustika  paajah-ajahan  pawatekan  sane becik tur dahat maguna.
Pupulan  satua  bawak  ring  Majalah Satwa  puniki  kakaryanin  olih  pangawi- pangawi  sane  kasub sakadi  Nyoman
Manda, Made Sanggra, I.G.A
Samaragantang  miwah  sane  maraga anom lianan. Pupulan satua bawak puniki kapupulang  dados  majalah  olih  Nyoman Manda lan Made Sanggra. Majalah Satwa puniki  kamijilang  olih  Pondok  Tebawutu ring  Banjar  Teges  Gianyar  ngawit  warsa 1999  lan  medalnyane  pat  kantos  nem sasih  apisan.  Majalah  Satwa  puniki kawentenan nyane kantos ke Perpustakaan  Belanda  lan  Australia, yening  ring  Bali  Majalah  Satwa  puniki wenten ring Balai Bahasa kantos Perpustakaan Daerah Denpasar.
Mapaiketan  antuk  punika  pupulan satua  bawak  ring  Majalah  Satwa  Bulan April  warsa  2001  puniki  anut  kaanggen tetilikan,  riantukan  sastranyane  lengut nutdut  kayun,  taler  akeh  kapanggihin mustika paajah-ajahan pawatekan. Punika mawinan  panilik  meled  nilikin  wangun intrinsik lan mustika paajah-ajahan pawatekan  pupulan  satua  bawak  ring Majalah Satwa Bulan April warsa 2001.
Bantang pikobet tetilikan: (1)
sapunapi   wangun intrinsik pupulan satua bawak  sane  wenten  ring  Majalah  Satwa Bulan  April  warsa  2001?  (2)  sapunapi mustika paajah-ajahan pawatekan pupulan  satua  bawak  sane  wenten  ring Majalah Satwa Bulan April warsa 2001? Tetujon  tetilikan:  (1)  prasida  uning indik  wangun intrinsik pupulan  satua bawak  sane  wenten  ring  Majalah  Satwa Bulan  April  warsa  2001,  lan    (2)  prasida uning indik mustika paajah-ajahan
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
pawatekan  sane  wenten  ring  pupulan satua  bawak  Majalah  Satwa  Bulan  April warsa 2001
Kawigunan  pamucuk sane  prasida kapolihang  saking  tetilik,  prasida  dados imba,  sane  kaanggen  nincapang  lan nglimbakang  kaweruhan  indik  nyelehin wangun Instrinsik lan  Mustika  Paajah- ajahan  Pawatekan  ring  Pupulan  Satua Bawak  Majalah  Satwa  Bulan  April  Warsa 2001 . Kawigunan panglimbak sane kapolihang:  (1)  majeng  ring  pangwacen, kaanggen  srana  ngwacen  miwah  prasida kaanggen  sesuluh  saking  piteket  mustika paajah-ajahan  sane  dahat  mabuat  pisan, (2)  majeng  ring  panilik,  mangda  uning indik wangun intrinsik lan mustika paajah- ajahan  pawatekan  ring  pupulan  satua bawak  Majalah  Satwa  Bulan  April  warsa 2001,  (3)  majeng  ring  panilik  tiosan, kanggen pretiwimba ri kala nglaksanayang tetilikan  sane  mapaiketan  sareng  tetilikan puniki.
Sajeroning utsaha nyangkepang tetilikan puniki, pastika wenten sepat siku- siku  sane  mapaiketan  sareng  pikobet sane  jagi  kabligbagang.  Sepat  siku-siku sane  kanggen,  sakadi:  (1)  kasusastraan Bali;  (2)  satua  bawak;  (3)  majalah;  (4) wangun  karya  sastra;  lan  (5)  mustika paajah-ajahan pawatekan .
Kasusastraan  Bali , Manut  Suwija lan
Manda (2011:73)
nelatarang kasusastraan  mawit  saking  kruna sastra saha  maweweh  pangater su- miwah konfiks ka-an .  Kruna  sastra  mateges ‘ajah-ajah’, pangater su mateges luih/becik, miwah konfiks ka-an nyihnayang  ‘kawentenan’.  Dadosnyane, kasusastraan  mateges  kawentenan  ajah- ajah  sane  luih  utawi  becik.  Malarapan antuk  teges  punika,  kasusastraan  Bali inggih  punika  saluir  ajah-ajahan  utawi kaweruhan  sane  becik,  pakaryan  para wagmine  ring  Bali  sane  kasurat  mabasa Bali, inggian nganggen aksara Bali miwah huruf Latin . Satua bawak ngranjing ring kasusastraan Bali anyar. Dinas Kebudayaan Provinsi Bali (2005:52) nelatarang  satua  bawak  inggih  punika kamulan  kakawian  sane  karipta  ring  aab jagate  mangkin  sane  ceritanyane  cutet,
niru  wangun  satua  bawak  ring  sastra Indonesia.
Majalah  inggih  punika  silih  sinunggil media cetak sane ngwedarang makudang- kudang  gatra  indik  kahuripan.  Majalah punika  ketahnyane  medal  awuku,  kalih wuku,  taler  asasih.  Punika  taler  ngenenin indik  daging  nyane  majalah  punika madaging artikel ,  orti, iklan ,  satua  miwah sane lianan. Kulit saking majalah kacutetang pepalihnyane, mangda nyihnayang  samian  daging  gatra  sane pacang kawedarang ring majalah punika.
Wangun intrinsik inggih  punika unsur-unsur utawi  srana  sane  ngwangun karya  sastra  ring  jeroning  karya  sastra, sakadi: (1) unteng; (2) lelintihan cerita;  (3) rerawatan; (4)pragina lan pangabahnyane; (5)genah  sang pangawi/ sudut  pandang;
(6) paribasa; lan (7) piteket.
Mustika  paajah-ajahan  pawatekan, Suparno  (2015:29) nelatarang  paajah- ajahan  pawatekan  inggih  punika  paajah- ajahan  sane  matetujon  anggen ngwantu mangdane  para  sisia  ngamolihang  lan madue pawatekan sane kuat . Kementerian  Pendidikan  Nasional,  baga mustika paajah-ajahan pawatekan wenten plekutus,  sakadi:  (1)  sradha  bhakti;  (2) arjawa;  (3)  ngajinin  anak  tios;  (4) parilaksana  sane  manut  uger-uger;  (5) jemet makarya; (6) akeh madue reragragan;  (7)  nenten  nyagerang  anak tios; (8) demokratis ; (9) rasa meled uning;
(10)  mabudi  dharma  negara;  (11)  tresna ring  negara;  (12)  ngajiang  pikolih  anak lian; (13) raket masawitra;  (14) santi rasa; (15)  seneng  ngwacen;  (16)  urati  ring palemahan; (17) urati ring krama; lan  (18) sutindih ring swadharma.

## KRAMANING TETILIK
Tetilik puniki ngangge tetilik deskriptif kualitatif . Tetilik deskriptif kualitatif nelatarang  lan  ngambarin data nganggen  kruna-kruna . Wenten  lelima papalih paridabdab kramaning tetilik sakadi:  (1)  palihan  tetilik;    palihan  tetilik mapaiketan  ri  kala  nglaksanayang  tetilik. Palihan  tetilik  maka  dasar  kanggen sadurung nglaksanayang tetilik; (2) jejering  lan  penandang,  jejering  tetilik puniki  pupulan  satua  bawak  Majalah
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Satwa Bulan April warsa 2001,
penandang  tetilik  wangun intrinsik ,  lan mustika  paajah-ajahan  pawatekan;  (3) piranti,  piranti  sane  kanggen  mupulang data inggih  punika kartu  data.  Kartu  data kanggen  nyurat  pikolih  wangun intrinsik , lan mustika paajah-ajahan pawatekan; (4) mupulang data, mupulang data pidabdab sane nyinahang sapunapi data kapolihang. Tetilik kualitatif molihang data marupa kruna/lengkara. Kramaning kanggen  mupulang data inggih  punika kramaning dokumentasi, santukan data pupulan  satua  bawak  puniki  marupa sesuratan (buku) ;  lan (5) data tureksa, pidabdab  sane  kalaksanayang  sajeroning data tureksa  sakadi ngolah, nelatarang data , lan panyutetan.

## PIKOLIH LAN TETEPASAN
Pikolih lan tetepasan tetilikan wangun intrinsik ring pupulan satua bawak Majalah  Satwa  Bulan  April  warsa  2001 katelatarang ring sor puniki.
Satua bawak kapertama sane katilikin  inggih  punika  mamurda  Hilang. Satua  bawak  puniki,  sawusan  katilikin ngamolihang  7  wangun intrinsik sane jangkep. Unteng saking satua bawak sane mamurda  hilang  inggih  punika  kahilangan oka, lelintihannyane inggih punika campuhan.  Rerawatan  genah  sajeroning satua bawak puniki inggih Desa Lodtungkang,  Carik  lan  Abian,  Pondok, Bale Dangin, lan Beten Gunung Batukarune,  rerawatan  galah  sajeroning satua  bawak  puniki  inggih  punika  sedeng tilem  nuju kajeng kliwon lan salikaon taler rerawatan  kahanan  sajeroning  satua bawak puniki inggih punika paling, nrugtag,  lan  sebet.  Satua  Bawak  Hilang puniki  madue  patpat  pragina protagonis lan  lelima  pragina tritagonis. Genah  sang pangawi  sajeroning  satua  bawak  puniki inggih  punika  jadma  utama.  Basita paribasa sane kapanggihin wantah kakalih inggih  punika sasonggan  lan  sasenggakan. Piteket  sane  prasida  kaambil  inggih punika iraga dados jadma mangda nenten dados  sombong  setata  nulungin  rerama, taler  yening  iraga  dados  rerama  patut lascarya  yening  pianak  iraga  dumunan ngalahin.
Satua  bawak  sane  kaping  kalih katilikin  mamurda  Daha  Ayu  ring  Tengai Tepet. Satua  bawak  puniki,  sawusan katilikin  ngamolihang  7  wangun intrinsik sane jangkep. Unteng saking satua bawak puniki inggih punika eling kahanan saking riin, lelintihannyane inggih punika lelintihan campuhan. Rerawatan sajeroning  satua  bawak  puniki  inggih punika sakadi sawewengkon jagat Klungkung,  sisi  kidul  Bale  Pawedan, Pamedal  Agung,  lan Rumah  Sakit yening rerawatan  galah  sajeroning  satua  puniki inggih punika tengai tepet ring rahina tilem nemonin  sasih  kasanga,  taler  rerawatan kahanan  sajeroning  satua  puniki  inggih punika bimbang. Satua  bawak Daha  Ayu ring  Tengai  Tepet  kapanggihin  kalih pragina protagonis,
asiki pragina antagonis lan  tetiga  pragina tritagonis. Genah  sang  pangawi  sajeroning  satua bawak  punika  jadma  utama.  Basita paribasa  sane  kapanggihin  wantah  asiki inggih  punika  sesawangan.  Piteket  sane prasida  kaambil  inggih  punika  yening kahuripan sane mangkin pastika mapaiketan sareng kahuripan sane dumun.
Satua bawak sane kaping tiga inggih punika  mamurda  Tukang  Gambar.  Satua bawak puniki, sawusan katilikin ngamolihang  7  wangun intrinsik sane jangkep.  Unteng  sajeroning  satua  punika ngenenin indik maselselan, lelintihannyane  inggih  punika  ka  arep. Rerawatan  genah  satua  bawak  puniki sakadi  di  Bataran  Umahne  Pan  Nukara lan  warung  kopi  yening  rerawatan  galah satua  bawak  puniki  sakadi  dauh  pat semeng lan benjang semeng taler rerawatan  kahanannyane  inggih  punika sebet.  Satua  bawak  puniki  madue  asiki pragina protagonis, asiki antagonis lan asiki tritagonis. Genah  sang  pangawi sajeroning  satua  puniki  inggih  punika jadma  utama.  Basita  paribasa  sane kapanggihin  wantah  asiki  inggih  punika sasawangan. Piteket sane prasida kaambil  inggih  punika  iraga  patut  ngajinin anak lianan, krana napi sane kapanggihin ring  gumine  madasar  antuk  parilaksana sane becik utawi kaon (karma phala).
Satua  bawak  sane  kaping  patpat mamurda  Ritatkala  I  Beler  Polih  Suargan.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Satua  bawak  puniki,  sawusan  katilikin ngamolihang  7  wangun intrinsik sane jangkep.  Unteng  sajeroning  satua  puniki inggih  punika  tinut  ring  swadharma, lelintihanyane  inggih  punika  campuhan. Rerawatan  genah  satua  bawak  puniki sakadi  gedong  pengadilan  lan  di  rurunge yening  rerawatan  galahnyane  sakadi semeng, 5 Januari 1932, jam 9.32, lan 24 Januari  1999  taler  rerawatan  kahanan sajeroning  satua  puniki  inggih  punika seneng/bersyukur.  Satua  bawak  puniki madue  asiki  pragina protagonis, asiki antagonis lan asiki tritagonis. Genah sang pangawi  inggih  punika  jadma  utama. Basita paribasa sane kapanggihin wantah asiki  inggih  punika  sasonggan.  Piteket sane  prasida  kaambil  inggih  punika  napi sane kalaksanayang patut

## dipertanggungjawabkan
Satua  bawak  sane  kaping  lelima mamurda  Kuli  Kontrak.  Satua  bawak puniki,  sawusan  katilikin  ngamolihang  7 wangun intrinsik sane  jangkep.Unteng satua bawak puniki inggih punika tinut ring pakaryan, lelintihannyane inggih punika ka campuhan.  Rerawatan  genah  sajeroning satua  bawak  puniki  sakadi  Ambene, Kamar,  Tongosne  Megae,  Natah  Durin Umah  Buine, Rumah  Sakit lan  di  sisin dipane  yening  rerawatan  galah  inggih punika  peteng,  semengan,  lan  sandi  kala taler  rerawatan  kahanan  inggih  punika jejeh,  rasa  meled  uning.  Satua  bawak puniki  madue  tetiga  pragina protagonis, asiki  pragina antagonis, lan  kakalih pragina tritagonis. Genah  sang  pangawi ingggih  punika  jadma  utama.  Basita paribasa  sane  kapanggihin  inggih  punika sasenggakan. Piteket sane prasida kaambil  inggih  punika  sampunang  nyak dadi  pegawai  negeri  (sampunang  nyak orine melaksana sane corah utawi nenten manut ring hati).
Satua  bawak  sane  kaping  nemnem mamurda  Kucit.  Satua  bawak  puniki, sawusan  katilikin  ngamolihang  7  wangun intrinsik sane  jangkep.  Unteng  satua bawak puniki ngenenin indik ngajinin anak lianan,  lelintihanyane  inggih  punika  ka ungkur.  Rerawatan  genah  sajeroning satua  puniki  sakadi  di  Teba  yening rerawatan  galahnyane  sakadi  nampek rerainan  jagat  taler  rerawatan  kahanan
sajeroning satua bawak puniki matungkasan. Satua bawak puniki madue tetiga pragina protagonis lan asiki pragina tritagonis. Genah  sang  pangawi  inggih punika jadma utama. Basita paribasa sane kapanggihin  wantah  asiki  inggih  punika sasenggakan. Piteket sane prasida kaambil  inggih  punika  iraga  patut  uning kapatutannyane sakadi wasta utawi pesengannyane.
Satua  bawak  sane  kaping  pitu mamurda Leak Rare. Satua bawak puniki, sawusan  katilikin  ngamolihang  7  wangun intrinsik sane jangkep.Unteng satua bawak  puniki  inggih  punika  Leak  Rare, lelintihanyane inggih  punika  ka  arep.
Rerawatan genah sajeroning satua bawak puniki sakadi Bale Gede, Karang Jero, lan Pondok  Memen  Geleh  yening  rerawatan galahnyane  sakadi  wengi  lan  semengan taler  rerawatan  kahanan  sajeroning  satua bawak  puniki  inggih  punika panik. Satua bawak puniki madue asiki pragina protagonis ,  asiki  pragina antagonis lan asiki  pragina tritagonis. Genah  sang pangawi  inggih  punika  jadma  utama. Basita paribasa sane kapanggihin wantah asiki  inggih  punika  sasenggakan.  Piteket sane  prasida  kaambil  inggih  punika  iraga patut sayaga teken kawentenan leak rare.
Pikolih  lan  tetepasan  tetilik  mustika paajah-ajahan  pawatekan  ring  pupulan satua  bawak  Majalah  Satwa  Bulan  April warsa  2001  telulas  sane  kapolihang, katelatarang ring sor puniki.
Satua bawak sane kapertama inggih punika mamurda Hilang, kapolihang papitu  mustika  paajah-ajahan  pawatekan inggih  punika  sradha  bakti,  ngajinin  anak tios,  jemet  makarya,  nenten  nyagerang anak  tios,  rasa  meled  uning,  urati  ring palemahan lan urati ring krama.
Sradha  bakti,  prasida  kacingak saking lengkara ring sor.
“Sedeng  tilem  nuju  kajeng  kliwon Gusti Biyang mabanten ka carik keto masih ka abian”.
Lengkara  ring  ajeng  nyihnayang mustika  paajah-ajahan  pawatekan  sradha bakti  santukan  ring  rahina  tilem  nuju kajeng  kliwon  Gusti  Biyang  mabanten  ka carik keto masi ka abian.
Ngajinin  anak  tios,  kacingak  saking lengkara ring sor.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
“Gusti  Aji  yen  suba  okane  ida maginsir  ka  kubun  dane  badelod  di samping lobongane. Sing suba dane demen  ngaduk-ngaduk  kasenengan okane.
Lengkara  ring  ajeng  nyihnayang mustika paajah-ajahan pawatekan ngajinin anak  tios  santukan  Gusti  Aji  prasida ngalah  teken  okannyane  lan  nenten demen ngaduk-ngaduk kasenengan okane.
Jemet  makarya,  kacingak  saking lengkara ring sor.
“Di  desa  Lodtungkang  makejang anake  suba  nawang  yen  Gusti Bagus  budal  dane  sing  ja  ngelen- ngelen  prajani  masebeng  tegeh mara  suba  kena  hawa  Jawa.  Dane tetep  ka  carik  nyarengin  ajine makarya di carik wiadin di abian.” Lengkara  ring  ajeng  nyihnayang mustika  paajah-ajahan  pawatekan  jemet makarya  santukan  yadiastun  makejang anak  ring  desa  Lodtungkang  sampun uning Gusti Bagus punika masekolah ring Jawa  nanging  dane  tetep  jemet  makarya nyarengin  ajinyane  di  carik  wiadin  di abian.
Nenten nyagerang anak tios, kacingak saking lengkara ring sor.
“Gusti Bagus Suamba okan Gusti Aji
Ledang sasubane dane tamat masekolah  di  SMP  Kelungkung lantas  dane  nglanjutang  masekolah ka Jogya di Jawa. “
Lengkara  ring  ajeng  nyihnayang mustika  paajah-ajahan  pawatekan  nenten nyagerang  anak  tios  santukan  dane prasida nglanjutang masekolah ka Yogya. Pastika sajeroning masekolah lan meneng ring  Yogja,  dane  praragan  nenten  wenten rerama  sane  menyarengin  utawi  prasida kasengguh nenten nyagerang anak tiosan.
Rasa  meled  uning,  kacingak  saking lengkara ring sor.
“Gusti  Bagus  anak  lunga  kija  beli dados  ten  wenten  di  pondok,”  dane ngenahang  lumpian  bantene  di bataran  bale  dauh.  “Sing  rungu  beli miriban  I  Cening  masiram,”  “Dadi tumben peteng kene I beli ten rauh,” okane ane sedeng ngenyitang damar  ganjreng  bareng  nyempleng sada nyeh.“Sing ada ngorahang kija
beli  Ayu  ne?”  “Ten  biyang,”  Gusti Ayu  ngambil  botol  lengis  gas  bakal nglengisin sembene di gedong. Lengkara  ring  ajeng  nyihnayang mustika  paajah-ajahan  pawatekan  rasa meled  uning  prasida  kacingak  ri  tatkala  I Gusti  Biyang    nakenang  indik  okannyane Gusti  Bagus  Suamba  ring  rabin  lan  Gusti Ayu  Nilasari  sane  ten  wenten  ring pondoknyane.
Urati  ring  palemahan,  kacingak saking lengkara ring sor.
“Ada  abian  dane  linggah  pesan  di Lobongan.  Bek  misi  punyan  nyuh,  duren, poh,  ceroring, tur nangka.Gusti Aji demen pesan matetanduran.”
Lengkara  ring  ajeng  nyihnayang mustika  paajah-ajahan  pawatekan  urati ring palemahan santukan yening Gusti Aji demen pesan matetanduran ring abiannyane  sakadi  nandur  duren,  poh, ceroring, tur nangka.
Urati  ring  krama,  kacingak  saking lengkara ring sor.
Japin ja Gusti Bagus ping kuda suba ngidih  teken  ajine  jani  jaman sampun  maju  anak  istri  patut ngranjing  yen  tuah  ka  Klungkung masuk  SMP  ten  ja  joh-joh  pesan pedalem  titiang  arin  titiange  tuah masuk  SD  kemanten  keto  pinunas Gusti  Bagus  nanging  ajine  ajak biyangne ten pesan ngisinin pinunas Gusti Baguse.
Lengkara  ring  ajeng  nyihnayang mustika  paajah-ajahan  pawatekan  urati ring krama santukan ri tatkala Gusti Bagus Suamba  nganikain  aji  sareng  biangnyane nyekolahang arinnyane Gusti Ayu Nilasari nanging  reraman  ipune  nenten  kayun. Punika cihna yening Gusti Bagus Suamba urati teken arinnyane.
Satua  bawak  kaping  kalih  inggih punika  mamurda  Daha  Ayu  ring  Tengai Tepet,  kapolihang  patpat  mustika  paajah- ajahan  pawatekan  inggih  punika  sradha bakti,  rasa  meled  uning,  mabudi  dharma negara ,urati ring krama.
Sradha bakti, kacingak saking lengkara ring sor.
“Ngiring  muspa,  Beli!”  daha  punika sampun wenten ring samping genah titiange masila tiding.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Lengkara  ring  ajeng  nyihnayang Mustika  paajah-ajahan  pawatekan  sradha bakti  kacihnayang  ri  tatkala  daha  ayu nganikain Made Purwa antuk muspa.
Rasa  meled  uning,  kacingak  saking lengkara ring sor.
“Dados  beli  paling?  Beli  Made Purwa  sane  tunas  icain  titiang mangda ngatehang ajebos.
Lengkara  ring  ajeng  nyihnayang mustika  paajah-ajahan  rasa  meled  uning prasida  kacingakin  ri  tatkala  daha  ayu punika  mataken  majeng  Made  Purwa dados  paling  tur  bengong  nyingakin kawentenana daha ayune.
Mabudi  dharma  negara,  kacingak saking lengkara ring sor.
“Orti indik sedan Cokorda Gelgel lan Dewa  Agung  Gde  Semarabawa mabela  pati  lan  nindihin  jagat, sampun katur ring Ida Dewa Agung.” Lengkara  ring  ajeng  nyihnayang mustika paajah-ajahan pawatekan mabudi dharma  negara  santukan  Parilaksana Cokorda  Gelgel  lan  Dewa  Agung  Gde Semarabawa sampun prasida mabela pati lan nindihin jagat.
Urati  ring  krama,  kacingak  saking lengkara ring sor.
Uling  puan  Made  tusing  inget  teken dewek.  Ipuan  jani  Made  abana  mai teken pamedeke di Pamedal Agunge.”  Beli  Putu  Segara,  belin titiange netesang.
Lengkara  ring  ajeng  nyihnayang mustika  paajah-ajahan  pawatekan  urati ring  krama  prasida  kacihnayang  ri  tatkala Made Purwa abana ka rumah sakit sareng pamedeke.  Parilaksana  pamedek  punika nyihnayang  urati  ring  pawongan  krana sampun  ngicenin  wantuan  majeng  ring jadma utawi krama sane ngamuatang.
Satua  bawak  kaping  tiga  inggih punika mamurda Tukang Gambar, kapolihang  lelima  mustika  paajah-ajahan pawatekan  inggih  punika  arjawa,  jemet makarya,  akeh  madue  reragragan,  rasa meled uning, lan tresna ring negara.
Arjawa,  kacingak  saking  lengkara ring sor.
“Nawegang  Tu,  Parekan  I  Nukara saking  limang  rahina  malih  rauh gelem  ipune.  Wau  saking  ituni  ipun dados bangun.” Pan Nukara
ngedgedang  takit ngili.  Ida  Bagus duka  kramak-krumuk,  kadi  beruke silemang.
Lengkara  ring  ajeng  nyihnayang mustika paajah-ajahan pawatekan arjawa. Indike  punika  kacihnayang  ri  tatkala  Pan Nukara  ngorahang  yening  ipun  durung mrasidayang  muputang  gambar  sane pacang  kaambil  olih  Ida  Bagus  krana pianaknyane Nukara gelem saking limang rahina.  Pianak  ipune  madue  gelem  ayan saking  cenik,  makudang-kudang  balian miwah  mantri  perawat  sane  sampun katunasin tamba taler dereng mrasidayang.
Jemet  makarya,  kacingak  saking lengkara ring sor.
“Saking  lami  Pan  Nukara  dados tukang  gambar  sampun  saking jagate  kagambel  olih  Pamerintah Hindia Belanda nguni. ” Lengkara  ring  ajeng  nyihnayang mustika  paajah-ajahan  pawatekan  jemet makarya  kacihnayang  ring  parilaksana Pan  Nukara  sane  sampun  dados  tukang gambar  saking  jagate  kagambel  olih Pamerintah Hindia Belandane. Ipun nenten  ngambil  pakaryan  sane  lianan sajabaning  dados  tukang  gambar.  Punika maka  cihna  yening  Pan  Nukara  satya teken pakaryannyane lan teleb
nglaksanayang tugasnyane. Akeh  madue  reragragan,  kacingak saking lengkara ring sor. “Nanging
sane janten amangkinang,  pan  Nukara  kantun pisan  negegang  gambar  ngangge orten-ortenan  padidi  tur  mragatang padidi,  nenten  ngrereh  pangrombo malih.”
Lengkara  ring  ajeng  nyihnayang mustika  paajah-ajahan  pawatekan  akeh madue  reragragan  santukan  Pan  Nukara punika  kantun  ngambar  nganggen  orten- ortenan  padidi  tur  mragatang  pedidi nenten  naplek  gambaran  anak  lianan. Punika  maka  cihna  ipun kreatif ri  kala makarya orten-orten punika.
Rasa meled uning, kacingak saking lengkara ring sor.
“Tonden  pragat  gambaranne,  Pan Nukara?”
Lengkara  ring  ajeng  nyihnayang mustika  paajah-ajahan  pawatekan  rasa
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
meled  uning  prasida  kacingak  ri  tatkala Ida  Bagus  Agung  meled  uning  teken gambarnyane  lan  mataken  sareng  Pan Nukara  sapunapi  gambarnyane  napi sampun puput napi durung.
Tresna ring negara, kacingak saking lengkara ring sor.
“Alon-alon  Pan  Nukara  ngambil suling alit sane wenten ring samping ipune makarya, tumuli kaupin nembangan pupuh dangdanglara .”
Lengkara  ring  ajeng  nyihnayang mustika  paajah-ajahan  pawatekan  tresna ring negara. Indike punika prasida kacingak  sajeroning  Pan  Nukara  ngambil suling  lan  kari  satya  nembangan  pupuh dandanglara.
Satua  bawak  kaping  patpat  inggih punika  mamurda  Ritatkala  I  Beler  Polih Suargan kapolihang patpat mustika paajah-ajahan  pawatekan  inggih  punika sradha  bakti,  arjawa,  rasa  meled  uning, lan  sutindih ring swadharma.
Sradha bakti, kacingak saking lengkara ring sor.
“Di  hatine  tuah  nyidayang  ngomong adeng.  Hyang  Widhi  wantah  Prabu Sakti,  Hyang  Widhi,  laksanayang sampun  ring  ragan  tiange  manut sane sampun kasurat!”
Lengkara  ring  ajeng  nyihnayang mustika  paajah-ajahan  pawatekan  sradha bakti  santukan  yadiastun  Putu  Antara madue solah sane beler, nanging ipun kari eling  teken  Hyang  Widhi.  Ipun  ngucarang ring  hatinnyane  “Hyang  Widhi  wantah Prabu  Sakti,  Hyang  Widhi,  laksanayang sampun  ring  ragan  tiange  manut  sane sampun kasurat!
Arjawa,  kacingak  saking  lengkara ring sor.
“Tiang ngangkenin sinamian kabele ran  tiange  punika,”  saur  Putu
Antara adeng” malih kenten, sampunang  malih  Ratu  ngwacen sinamian catetane punika, seantukan ring manah titiang sinamian punika jakti!”
Lengkara-lengkara ring ajeng nyihnayang mustika paajah-ajahan pawatekan  arjawa  santukan  Yadiastun ipun  beler  nanging  ri  tatkala  takenina sareng  Sang  Suratma  indik  parilaksana
lan  parisolah  ipun  sane  beler  ring mrecapada, Putu Antara prasida arjawa.
Rasa meled uning, kacingak saking lengkara ring sor.
“Dadosne, yadiastun tiang sampun padem  tiang  patut  tileh  nanggung jawabang  solah  tiange  tatkala  hidup tiange pidan?” Putu Antara matakon.
Lengkara  ring  ajeng  nyihnayang mustika  paajah-ajahan  pawatekan  rasa meled  uning  prasida  kacingak  ri  tatkala Putu  Antara  mataken  sareng  Suratma indik napike ipun musti nanggung jawabang  solahnyane  ring  mrecapada yadiastun  ipun  sampun  padem.  Indike punika  nyihnayang  yening  Putu  Antara mautsaha mangda prasida uning.
Sutindih  ring  swadharma,  kacingak saking lengkara ring sor.
Cai  patut  ka  Swargan!  Karana  cai nyidaang  melaksana  ane  makejang piteges  ane  baanga  sareng  Hyang Widhi.  Makejang  kabeleran  caine ento anggona nguji manah, pedewekan  raga,  kasucian  miwah padewekan  anak  len.  Cai  suba nglaksanayang  piteges  ane  seken- seken lan beneh. Karenane cai dadi maan swargan Lengkara-lengkara ring ajeng nyihnayang
mustika paajah-ajahan pawatekan sutindih ring swadharma
santukan sausan
Putu Antara
nglaksanayang  parisolah  sane  nenten becik, ipun prasida sutindih ring swadharma.  Krana  prasida  sutindih  ring swadharma, pamuputnyane ipun ngamolihang  sane  sepatutnyane  ipun polihang  inggih  punika  Ida  Sang  Hyang Widhi ngicenin Putu Antara polih swargan. Satua  bawak  kaping  lima  inggih punika  mamurda  Kuli  Kontrak  kapolihang lima  mustika  paajah-ajahan  pawatekan inggih  punika  parilaksana  sane  manut uger-uger,  rasa  meled  uning,  tresna  ring negara,  urati  ring  krama,  lan  sutindih  ring swadharma.
Parilaksana  sane  manut  uger-uger, kacingak saking lengkara ring sor.
“I  Bapa  macelep  akejep,  enggal- enggal masalin baju. Ragane nganggo sepatu kulitne ane lantang, nyelet  pistol  di  bangkiangne,  topi helmne, lantas magedi. ”
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Lengkara  ring  ajeng  nyihnayang mustika
paajah-ajahan pawatekan parilaksana  sane  manut  ring  uger-uger santukan  ri tatkala I Bapa kaukina sareng opas  penjaga  umahe,  I  Bapa  enggal- enggal  masalin  baju  Ragane  nganggo sepatu kulitne ane lantang, nyelet pistol di bangkiangne, topi helmne, lantas magedi. Parilaksana  punika  nyihnayang  yening  I Bapa  anut  ring  sekancan  uger-uger  lan awig-awig.
Rasa  meled  uning,  kacingak  saking lengkara ring sor.
“Dadi keto, pa?” tiang matakon.
Lengkara  ring  ajeng  nyihnayang mustika  paajah-ajahan  pawateken  rasa meled  uning  prasida  kacingak  ri  tatkala tiang  matakon  sareng  bapan e “Dadi keto, pa?”
Tresna  ring  negara,  kacingak saking lengkara ring sor.
“Tur tiang pianak-pianakne makumpul di kamar reraman tiange, ningehang satua I Meme setondene mesare.  I  Meme  nyatuang  I  leak pelesit,  tukang  tadah  manusa,  ane nyidaang nglekas uling manusa dadi macan  tur  buin  dadi  manusa, masalin- salin rupa.”
Lengkara  ring  ajeng  nyihnayang mustika  paajah-ajahan  pawatekan  tresna ring  negara  santukan  I  Meme  kari nyatuang  satua  ring  pianaknyane.  Punika taler  teken  pianaknyane  sane  kari  meled mirengang satua. Indike punika nyihnayang yening I Meme teken pianaknyane kari ngajinin budaya utamanyane Bali.
Urati  ring  krama,  kacingak  saking lengkara ring sor.
“Rikala  tiang  kedat  buin,  cingak tiang  doktere  mriksa  maketelu  kuli kontrake ento.”
Lengkara-lengkara ring ajeng nyihnayang mustika paajah-ajahan pawatekan urati ring krama. Indike punika kacihnayang  ri  tatkala  dokter  punika mriksa maketelu kuli kontrake.
Sutindih  ring  swadharma,  kacingak saking lengkara ring sor.
“Lantas I meme nyeritayang yening I Bapa tur para polisine suba nyidaang  ngejuk  telung  diri  kuli
kontrake  ane  ngelawan opzichter Belandane ento. ”
Lengkara  ring  ajeng  nyihnayang mustika paajah-ajahan pawatekan sutindih ring  swadharma  prasida  kacingak  ri tatkala  I  Bapa  lan  para  polisine  sampun nyidaang  ngejuk  telung  diri  kuli  kontrake. Parilaksana  punika  nyihnayang  sampun nglaksanayang kewajiban utawi tanggungjawabnyane.
Satua bawak kaping nemnem inggih punika  mamurda  Kucit  kapolihang  tetiga mustika  paajah-ajahan  pawatekan  inggih punika  rasa  meled  uning,  urati  ring palemahan, lan urati ring krama.
Rasa  meled  uning,  kacingak  saking lengkara ring sor.
“Tegarang  ja  takonang,  sing  saget ada  ane  ningeh  anak  bakal  ngadep jaran!”
Lengkara-lengkara ring
ajeng nyihnayang mustika paajah-ajahan pawatekan  rasa  meled  uning  prasida kacihnayang  ri  tatkala  ipahne  Pan  Nik meled  nakonang  sira  ja  sane  pacang ngadep jaran.
Urati  ring  palemahan,  kacingak saking lengkara ring sor.
“Nah,  cenik-cenik  makejang,  jalan jani  tedasin  bete  di  teba.  Ajaka gaenang. Ajaka gaenang I Toni.” Lengkara  ring  ajeng  nyihnayang mustika  paajah-ajahan  pawatekan  urati ring palemahan. Parilaksana punika kadruenang  olih  Ipahne  Pan  Nik  sane nganikain cenik-cenike makejang ngedasin  bete  di  teba.  Punika  silih sinunggil  cara  mangda  palemahannyane sayan-sayan becik.
Urati  ring  krama,  kacingak  saking lengkara ring sor.
“Ipah  titiange  ngajiang  ragane,  taler ngajiang  titiang.  Pianak  titiange kasayangan  kadi  nyayangan  pianak ipune pedidi. ”
Lengkara  ring  ajeng,  nyihnayang mustika  paajah-ajahan  pawatekan  urati ring krama. Indike punika prasida kacingak  ring  ipah  tiange  sane  nenten  ja ngajiang  ragane  manten  nanging  titiang lan  pianak  titiange  taler  kasayangan  kadi nyayangan pianak ipune.
Satua  bawak  kaping  pitu  inggih punika  mamurda  Leak  Rare  kapolihang
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
patpat  mustika  paajah-ajahan  pawatekan inggih  punika  sradha  bakti,  rasa  meled uning,  tresna  ring  negara,  lan  urati  ring krama.
Sradha bakti, kacingak saking lengkara ring sor.
“Rahina  napike  mangkin  Yude?”, pitaken titiange cucud. “Sukra...” “Sukra Kliwon?”
“Nggih!  Rahina  Sukra  Kliwon”, nyawis  pitaken  titiange.  Uning  ring siptan tiange
Lengkara  ring  ajeng  nyihnayang mustika  paajah-ajahan  pawatekan  sradha bakti  prasida  kacingak  ri  tatkala  kurenan tiang  nyawis  sane  mangkin  rahina  Sukra Kliwon.  Punika  silih  sinunggil  yening  ipun eling  teken  rerainan  lan  pastika  setata eling teken Ida Sang Hyang Widhi Wasa.
Rasa  meled  uning,  kacingak  saking lengkara ring sor.
“Ragane  mesiat  ngajak  leak  rare ring  batan  taru  kepuhe?”,  pitaken kelian desa.”
Lengkara  ring  ajeng  nyihnayang mustika  paajah-ajahan  pawatekan  rasa meled  uning  santukan  kelian  desa  sane meled  uning  napike  tiang  mesiat  ngajak leak rare ring batan taru.
Tresna ring negara, kacingak saking lengkara ring sor.
Pawanane  ngelinus  nindih  taru-taru tiing  sayar-soyor  ring  ungkur  genah tiange.
Suaran beburonan
mecampuh  sareng  gamelan  joged bumbung  ring  alun-alun  wetan, nanin sekancan jadmane jaga ngibing joged bumbung.
Lengkara  ring  ajeng  nyihnayang mustika  paajah-ajahan  pawatekan  tresna ring negara. Gamelan joged bumbung ring alun-alun  wetan  lan  sekancan  jadmane jagi  ngibing  joged  bumbung  punika  maka cihna  mustika  paajah-ajahan  pawatekan tresna ring negara. Napi mawinan asapunika,  nenten  ja  sios  krana  joged bumbung punika silih sinunggil tradisi ring Bali.  Yening  kaceritayang  jadma  punika jagi  ngibing  joged  bumbung  pastika  kari satya lan ngajinin budaya Bali.
Urati  ring  krama,  kacingak  saking lengkara ring sor.
Krama taler Kelian Desa wenten derika. Manggihin rauh titiange raris sami ngerubung. Yuden tiange taler Mbok Opong nangis sengi-sengi. Menangis welas asih. Lengkara  ring  ajeng  nyihnayang mustika  paajah-ajahan  pawatekan  urati ring  krama  santukan  krama,  kelian  desa, yude  sareng  mbok  opong  makasami  urati teken tiang, samian nakenang lan nyantosang  tiang  ring  jero,  taler  wenten sane  menangis  welas  asih.  Indike  punika nyihnayang samian urati teken tiang.
Tetilik  wangun intrinsik lan  mustika paajah-ajahan pawatekan sajeroning karya sastra sujatinnyane sampun kalaksanayang  olih  panilik  lianan.  Mawit saking kawentenane punika panilik nyaihang pikolih lan tetepasan tetilik puniki sareng  tetilik  panilik  lianan,  sakadi:  (1) tetilik Putu Bisma Putera Aryana “ Seseleh Wangun  Intrinsik  lan    mustika  paajah- ajahan pawatekan ring sajeroning pupulan satua  rare  “I  Kentung  uling  Lodtungkang” kakawian  Nyoman  Manda.” Tetilikan puniki  maosang  indik  wangun intrinsik lan mustika  paajah-ajahan  pawatekan  sane wenten ring pupulan satua rare “I Kentung ulin g  Lodtungkang”  kakawian  Nyoman Manda;  (2)  tetilik  Dewa  Ayu  Desy  Riani ” Wangun  Intrinsik  lan  Guna  Sarat  Sosial ring Majalah Cerita Cutet Basa Bali Satua nomer  39  pemijilan  April  2014 ”. Tetilikan puniki  maosang  indik  sapunapi  wangun intrinsik nyane taler guna sarat sosial sane wenten  ring  Majalah  Cerita  Cutet  Basa Bali Satua nomer 39 pemijilan April 2014;.
Manut kawentenan ring ajeng, sesampune kasaihang pantaraning tetilikan puniki sareng tetilikan Putu Bisma Putera  Aryana  lan  Dewa  Ayu  Desy  Riani prasida kawedarang pabinayannyane sakadi:  (1)  Tetilikan  saking  Dewa  Ayu Desy  Riani  wantah  nilikin  lima  murda, nanging  tetilikan  puniki  nilikin  pitu  murda, (2)  Tetilikan  saking  Putu  Bisma  Putera Aryana  nenten  samian  ring  wangun intrinsik punika madaging kutipan lengkaranyane,  nanging  tetilikan  puniki samian  madaging  kutipan  lengkaranyane. Taler  tetilikan  saking  Putu  Bisma  Putera Aryana  nilikin  wantah  8  mustika  paajah- ajahan pawatekan, nanging tetilikan puniki
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
ngamolihang  13  mustika  paajah-ajahan pawatekan.

## PAMUPUT
Manut  pikolih  lan  tetepasan  tetilik sane sampun katelatarang, prasida kacutetang  wangun intrinsik ring  pupulan satua  bawak  Majalah  Satwa  Bulan  April warsa  2001    wenten  pitu  sakadi:  (1) unteng;  (2) lelintihan;  (3)  rerawatan;  (4) pragina;  (5) genah  sang  pangawi; (6) basita paribasa; lan (7) piteket.
Mustika  paajah-ajahan  pawatekan sajeroning  pupulan  satua  bawak  ring pupulan  satua  bawak  Majalah  Satwa Bulan April warsa 2001  telulas sakadi: (1) sradha  bhakti;  (2)  arjawa;  (3)  ngajinin anak  tios;  (4)  parilaksana  sane  manut uger-uger;  (5)  jemet  makarya;  (6)  akeh madue  reragragan;  (7)  nenten  nyagerang anak  tios;  (8)  rasa  meled  uning;  (9) mabudi  dharma  negara;  (10)  tresna  ring negara;  (11)  urati  ring  krama;  (12)  urati ring  palemahan;  lan  (13)  sutindih  ring swadharma;
Piteket kawedarang majeng ring: (1) sisia/mahasisia  mangda  nguratiang  satua bawak  basa  Bali,  madaging  kaluihan mustika  paajah-ajahan  pawatekan  sane patut kanggen sesuluh lan kalaksanayang; (2)  sang  sane  ngwacen  mangda  sayan urati,  lan  mautsaha  nglestariang  tetamian panglingsire  indik  satua  bawak.  Satua bawak  madaging  kaluihan,  pangresep wangun intrinsik, lan  mustika  paajah- ajahan  pawatekan;  (3)  panilik  lianan mangda  sida  nglimbakang  malih  daging tetilikan  sane  mapaiketan  sareng  basa Bali,  utaminnyane  wangun intrinsik lan mustika paajah-ajahan pawatekan.

## KAPUSTAKAAN
Dinas  Kebudayaan  Provinsi  Bali.  2005. Kasusastraan Bali . Denpasar.
Aryana, Putu Bisma Putera. 2016.
Seseleh  Wangun  Intrinsik  lan Mustika  Paajah-ajahan  Pawatekan ring  sajeroning  Pupulan  Satua Rare “I Kentung
uling Lodtungkang”  kakawian  Nyoman Manda. Skripsi (nenten kamijilang). Jurusan  Pendidikan  Bahasa  Bali, FBS, Undiksha Singaraja.
Putera, Zulfaisal. 2006. “Penulisan Cerpen
Saatnya Menjadi Dewa”.http://zulfaisalputera_wordp ress.com  (diakses  11  Januari 2017).
Riani,  Dewayu  Desy.  2016. Wangun Instrinsik  lan  Guna  Sarat  Sosial ring Majalah Cerita Cutet Basa Bali Satua  nomer  39  pemijilan  April 2014. Skripsi  (nenten  kamijilang). Jurusan  Pendidikan  Bahasa  Bali, FBS, Undiksha Singaraja.
Suparno, Paul. 2015. Pendidikan Karakter di  Sekolah.. Yogyakarta:    PT KANISIUS.
Suwija  I  Nyoman  lan  I  Gede  Manda. 2011. Widia  Sari  Basa  Lan  Sastra Bali  I  untuk  SMA/SMK. Denpasar: Sri Rama.